– Эш биреүселәрҙе эшсе ҡулдар менән тәьмин итеү – бөгөнгө төп бурыстарҙың береһе генә түгел, ул беҙҙең алға ҡуйылған төп һынауҙар иҫәбенә лә инә, – тине республи­каның ғаилә, хеҙмәт һәм халыҡты социаль яҡлау министры Ленара Иванова министрлыҡта үткәрелгән ҡатмарлы эпидемиологик шарттарҙа хеҙмәт мигранттарын эшкә саҡырыу механизмдары һәм юлдарына арналған кәңәшмәлә. – Республиканың билдәләнгән үҫеш темпын тәьмин итеү өсөн етешмәгән хеҙмәт ресурстарын тулыландырыу беҙҙең мәнфәғәттәргә яуап бирә.